

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΓΡΑΦΕΙΟ ΠΡΟΜΗΘΕΙΩΝ**

**ΠΕΡΙΛΗΨΗ ΔΙΑΚΗΡΥΞΗΣ**

**Ο ΔΗΜΑΡΧΟΣ** **ΚΩ**

Προκηρύσσει **ανοικτό άνω των ορίων Ηλεκτρονικό Διαγωνισμό**, σύμφωνα με τις διατάξεις του ν. 4412/2016, με σφραγισμένες προσφορές για την **«ΠΡΟΜΗΘΕΙΑ ΥΓΡΩΝ ΚΑΥΣΙΜΩΝ ΓΙΑ ΤΙΣ ΑΝΑΓΚΕΣ ΤΟΥ ΔΗΜΟΥ ΚΩ ΚΑΙ ΤΟΥ ΛΙΜΕΝΙΚΟΥ ΤΑΜΕΙΟΥ ΚΩ», συνολικού προϋπολογισμού** **2.545.120,00 €,** συμπεριλαμβανομένου **ΦΠΑ**.

**Αναθέτουσα Αρχή - Στοιχεία επικοινωνίας:** Αναθέτουσα αρχή: **ΔΗΜΟΣ ΚΩ**,Οδός: **Ακτή Κουντουριώτη 7**, Τ.Κ.: **85300**, NUTS 3: **GR421** (ΔΗΜΟΣ ΚΩ), Τηλ.: **2242360-427**. Πληροφορίες – αρμόδια υπάλληλος : Θάλεια Κιαπόκα, t.kiapoka@kos.gr.

**Κριτήριο ανάθεσης** της Σύμβασης είναι η **πλέον συμφέρουσα από οικονομική άποψη προσφοράς, βάσει τιμής (κριτήριο ανάθεσης της χαμηλότερης τιμής) και ειδικότερα βάσει του μεγαλύτερου ποσοστού έκπτωσης επί της εκάστοτε μέσης τιμής λιανικής πώλησης στο νομό Δωδ/σου**, όπως αυτή αναρτάται στο Παρατηρητήριο Υγρών Καυσίμων του Υπουργείου Ανάπτυξης και Ανταγωνιστικότητας. Η κατακύρωση των αποτελεσμάτων θα γίνει **ανά φορέα** και **ανά ομάδα** προσφερόμενων ειδών

**Αντικείμενο της σύμβασης** είναι η **προμήθεια υγρών καυσίμων (βενζίνη αμόλυβδη 95 οκτανίων, πετρέλαιο κίνησης και πετρέλαιο θέρμανσης)** που θα χρησιμοποιηθούν για τις ανάγκες του συνόλου των οχημάτων, μηχανημάτων έργου και βοηθητικού εξοπλισμού του **Δήμου Κω και του Λιμενικού Ταμείου Κω**. Η **παράδοση των ποσοτήτων των καυσίμων θα γίνεται τμηματικά,** ανάλογα με τις προκύπτουσες ανάγκες της εκάστοτε υπηρεσίας και κατόπιν παραγγελίας (έντυπης ή ηλεκτρονικής).

Η **διάρκεια των συμβάσεων** που θα συναφθούν, ορίζεται για **χρονικό διάστημα 2 ετών** από τις ημερομηνίες υπογραφής τους.

**Διενέργεια Διαγωνισμού**: θα γίνει με χρήση της πλατφόρμας του Ε.Σ.Η.Δ.Η.Σ. μέσω της διαδικτυακής πύλης [www.promitheus.gov.gr](http://www.promitheus.gov.gr), Αύξων Αριθμός Συστήματος: **257125**.

**Ημερομηνία** **Ανάρτησης** της Διακήρυξης στη διαδικτυακή πύλη ΕΣΗΔΗΣ: **17 Μαΐου 2024.**

**Ημερομηνία έναρξης** των προσφορών ορίζεται η **20 Μαΐου 2024** και **ώρα 08:00:00 π.μ.**

**Καταληκτική ημερομηνία** υποβολής των προσφορών ορίζεται η **24η Ιουνίου 2024** και **ώρα 16:00:00 μ.μ.** Μετά την παρέλευση της καταληκτικής ημερομηνίας δεν υπάρχει δυνατότητα υποβολής προσφοράς στο σύστημα.

**Κατάθεση Προσφορών:** Οι συμμετέχοντες μπορούν να υποβάλλουν προσφορά **για μία ή περισσότερες ή για όλες τις ομάδες** των ειδών που περιλαμβάνονται στην διακήρυξη, όπως αυτές περιγράφονται στον ενδεικτικό προϋπολογισμό – Παράρτημα Ι.

**Εγγυητική Επιστολή:** Εγγυητική Επιστολή συμμετοχής, στο διαγωνισμό σε χρηματικό ποσό σε ευρώ, ίσο με το 2% επί του ενδεικτικού προϋπολογισμού της ομάδας ή του συνόλου των ομάδων που ο προμηθευτής επιθυμεί να συμμετάσχει διάρκειας τουλάχιστον 1 έτους.

**Χρηματοδότηση:** Η σύμβαση χρηματοδοτείται με ιδίους πόρους από τον **ΔΗΜΟ ΚΩ** και το **ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ ΚΩ.** Ο συνολικός ενδεικτικός προϋπολογισμός της προμήθειας ανέρχεται στο ποσό των **2.545.120,00€** συμπεριλαμβανομένου Φ.Π.Α. (17%). Η δαπάνη θα καλυφθεί από τους προϋπολογισμούς οικονομικών ετών **2024 - 2025** και **2026** του Δήμου Κω και του Δ.Λ.Τ. ανά κωδικό και έτος.

**Πρόσβαση στα έγγραφα:** Τα έγγραφα της σύμβασης θα είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση μέσω της διαδικτυακής πύλης [www.promitheus.gov.gr](http://www.promitheus.gov.gr) του ΟΠΣ ΕΣΗΔΗΣ (**Α.Α.Σ.: 257125**).

**Δημοσιεύσεις:** Προκήρυξη της παρούσας Σύμβασης απεστάλη με ηλεκτρονικά μέσα για δημοσίευση στις **16/05/2024** στην Υπηρεσία Εκδόσεων της Ευρωπαϊκής Ένωσης και έλαβε αριθμό αναφοράς **2024-186195**, με ημερομηνία δημοσίευσης την **17/05/2024**.

Το αναλυτικό τεύχος της διακήρυξης αναρτήθηκε στον ιστότοπο του Κεντρικού Ηλεκτρονικού Μητρώου Δημοσίων Συμβάσεων (Κ.Η.Μ.Δ.Η.Σ) [www.promitheus.gov.gr](http://www.promitheus.gov.gr). Η Περίληψη της Διακήρυξης, θα αναρτηθεί στον ιστότοπο του προγράμματος «ΔΙΑΥΓΕΙΑ» [www.diavgeia.gov.gr](http://www.diavgeia.gov.gr), στον ιστότοπο του Δήμου της Κω [www.kos.gov.gr](http://www.kos.gov.gr) και στον ελληνικό τύπο.

**Ο ΔΗΜΑΡΧΟΣ ΚΩ**

**ΘΕΟΔΟΣΗΣ Α. ΝΙΚΗΤΑΡΑΣ**